Diari Oficial de la Generalitat Valenciana


Sumari del DOGV 8971, del 09-12-2020 (2020/10012)

Sol·licitud d'ofertes per a l'arrendament per contractació directa d'un immoble per a la ubicació de personal de la Vicepresidència i Conselleria d'Igualtat i Polítiques Inclusives que ha de prestar serveis a València, districte Ciutat Vella.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8971

Data del DOGV
:   09-12-2020

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2020/10992


Data del document
:   04-12-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Anunci

Descriptors 

:   * Vicepresidència i Conselleria d'Igualtat i Polítiques Inclusives
    * contracte administratiu

Sol·licitud d'ofertes per a l'arrendament per contractació directa d'un immoble per a la ubicació de personal de la Vicepresidència i Conselleria d'Igualtat i Polítiques Inclusives que ha de prestar serveis a València, districte Ciutat Vella. [2020/10678]  
La Vicepresidència i Conselleria d'Igualtat i Polítiques Inclusives està interessada a arrendar, de conformitat amb el que es disposa en la Llei 14/2003, de 10 d'abril, de patrimoni de la Generalitat, un immoble per a la ubicació del personal que ha de prestar serveis a València, districte Ciutat Vella.  
  
1. Requisits de l'immoble  
- Situació: el local haurà d'estar a València, en un lloc cèntric i ben comunicat per transport públic. El més pròxim possible a la seu de la Vicepresidència i Conselleria d'Igualtat i Polítiques Inclusives en el Palau dels Català de Valeriola, en la plaça de Nules, 2.  
- Ubicació: en un edifici exclusiu per a aquest ús, per evitar interferències funcionals i de seguretat.  
- Superfície en metres quadrats: aproximadament, 1.000 m².  
- Accessos: haurà de disposar d'accés exclusiu i directe des de la via pública.  
- Accessibilitat: nivell d'accessibilitat adaptat o susceptible de ser adaptat, amb accés públic a peu pla des de l'espai públic.  
- Entorn: urbà, consolidat i amb espais urbans immediats apropiats per a aquest tipus d'edificis públics.  
- Viabilitat d'ús: ús administratiu per a seu de personal de la Vicepresidència i Conselleria d'Igualtat i Polítiques Inclusives.  
- Serveis urbanístics: a peu de parcel·la, amb connexió a xarxa de subministrament d'energia elèctrica, xarxa de proveïment d'aigua i de sanejament.  
- Estat de conservació: l'estat general d'acabats de l'edifici ha de ser bo, i, així mateix les instal·lacions tindran un correcte funcionament, tant les de sanejament, fontaneria i electricitat, com les de climatització, ventilació i il·luminació. Haurà de tindre una distribució d'espais fàcilment adaptable a les necessitats de les unitats administratives que s'hi situen, per reduir el cost d'obres d'adequació i temps per a realitzar el trasllat. Haurà de comptar amb instal·lació o pre-instal·lació de cablejat per a albergar equips i dispositius informàtics, o susceptible de ser adaptat a aquestes necessitats.  
- Tipologia: edificació amb alt grau d'il·luminació i ventilació naturals.  
- Oferta econòmica: a l'efecte de valorar les propostes presentades s'adjuntarà oferta econòmica amb i sense l'IVA.  
  
2. Informació i contacte  
- Dependència: Secretaria General Administrativa. Servei de Modernització, Gestió Patrimonial i Assumptes Generals.  
- Domicili: c/ Democràcia 77, Ciutat Administrativa 9 d'Octubre- Torre 3  
- Telèfon: 199 095 478  
€ Correu electrònic: modernizacion\_nusitf@mga.vv  
  
3. Termini per a realitzar propostes  
Set dies hàbils a comptar des de l'endemà de la publicació d'aquest anunci en el Diari Oficial de la Generalitat Valenciana.  
  
València, 4 de desembre de 2020.- El sotssecretari de Vicepresidència i Conselleria d'Igualtat i Polítiques Inclusives: Daniel Mestre Cañón.